
	[bookmark: nev]PRINZ DOROTTYA
tanító
BA, 5. félév
Eötvös Loránd Tudományegyetem
Tanító- és Óvóképző Kar
	






Témavezető:
	Trentinné Dr. Benkő Éva
adjunktus, ELTE TÓK




Szembenézni a XXI. századi Magyarország egyik pedagógiai kihívásával A projektmódszer a hátrányos helyzetű roma gyerekek integrációjában

A dolgozat annak a feltevésnek a nyomán íródott, hogy a hátrányos helyzetű roma tanulók sikeres integrációjához a hagyományos, frontális oktatás helyett alternatív módszerekre van szükség. A dolgozat a projektmódszer előnyeit vizsgálja ebben a tekintetben. Az elméleti rész, a téma igen nagy szakirodalmából, a hangsúlyt a projektmódszer különböző definícióira, típusaira és előnyeire helyezi. A kutatás három eszköz segítségével keresi a választ a következő hipotézisekre: a projektmódszer olyan képességek széles skáláját fejleszti, amelyek elengedhetetlenül fontosak a későbbi tanulmányok és munka szempontjából, illetve a projektmódszer segít a hátrányos helyzet tanulók tanulási és integrációs nehézségeinek leküzdésében. Az online kérdőív célja elsősorban a kitöltők projektekkel kapcsolatos élményeiről való információszerzés volt. Az interjúban megkérdezett pedagógushallgató a hátrányos helyzetű, roma gyerekekkel való munka során szerzett tapasztalatairól számol be. Az esettanulmány egy társadalmi és kulturális háttér szempontjából vegyes tinédzsercsoport projektjét vizsgálja. A dolgozat konklúziója további kutatásokat szorgalmaz egy társadalmilag vegyes iskolában.



